**BASES REGULADORES PER A L’ATORGAMENT DE L’AJUT PER COLÒNIES 2018/2019**

**1.- Objecte**

 L’objecte de les presents Bases és regular l’atorgament de l’ajut individual per les colònies.

**2.- Finalitat de l’ajut**

 Contribuir, amb la solidaritat de totes les famílies a que les persones més vulnerables puguin fer front a la cobertura de les colònies dels seus fills.

**3.- Període d’execució i convocatòria**

 Els ajuts concedits a l’empara d’aquestes bases, es destinaran directament a finançar les colònies proposades a cada curs.

 El 14 de maig s’obrirà la convocatòria ordinària fins el 31 de maig inclòs.

**4.- Requisits de les persones beneficiaries**

Aquest ajut s’adreça a les unitats familiars dels nens i nenes escolaritzats a l’escola Riera de Ribes.

 Les unitats familiars de separats o divorciats ha de demanar el seu corresponent ajut individualment.

 S’entendrà per unitat familiar aquella unitat de convivència que es constitueix sobre la base del nexe de parentiu que s’estableix entre els membres, ja sigui per matrimoni, per una altra forma de relació permanent anàloga a la conjugal ho per llaços de consanguinitat fins a segon grau o afinitat al primer grau, per adopció o per acolliment familiar. En aquest context s’entendran incloses les famílies monoparentals.

 Respecte als graus de consanguinitat o afinitat (art. 915 a 919 del Codi Civil):

 -Ascendents: Primer grau: Pares del titular o del cònjuge. Segon grau: avis del sol·licitant o del cònjuge.

-Descendents: Primer grau: fills del titular o del cònjuge. Segon grau: germans i néts del sol·licitant o del cònjuge.

-Queda exclosa, en tot cas, la convivència per raons d’amistat o convivència, i per raons de necessitat econòmica.

No es podrà sobrepassar els llindars que s’especifiquen al punt **8** d’aquestes bases per a poder ésser beneficiari de l’ajut.

 Per aquelles famílies en les que algun membre no hagi presentat la Declaració de Renda:

* Si esta obligat a presentar-la, ES DESESTIMARÀ la sol·licitud .
* Si no està obligat a presentar-la, caldrà que aporti la *Declaració Jurada.* (**Document 03**)

**5.- Documentació a presentar**

Documentació a presentar en funció de la renda familiar:

 1.- *Imprès de sol·licitud*. (**Document 01**)

 2.- Fotocòpia del llibre de Família.

3.- Fotocòpies dels següents carnets: Família monoparental, Família nombrosa, discapacitat del nucli familiar.

 4.- Última Declaració de Renda de tots els membres de la unitat familiar majors de 16 anys.

Per a aquelles famílies en les que algun membre no hagi presentat la Declaració de la Renda, si està obligat a presentar-la, i no ho ha fet, no caldrà presentar res, perquè es considerarà DESESTIMADA per no complir els requisits.

5.- *Declaració de Responsabilitat* sobre les dades presentades a la sol·licitud. (**Document 02**)

**NOTA IMPORTANT:** Les unitats familiars que ja hagin participat a la convocatòria anterior 2017/2018, estan exemptes de presentar la documentació del punt 2 fins el 5 d’aquest paràgraf. Nomes hauran de presentar l’imprès de sol·licitud.

**6.- Termini, lloc i forma de presentació de les sol·licituds**

La sol·licitud d’ajut i tota la documentació requerida s’haurà de presentar en el termini de **18 dies naturals** a comptar a partir del dia de publicació de les bases.

 El lloc de presentació de documents serà a secretaria de 9:00 fins les 10:00.

**7.-** **Rectificació de defectes o omissions en la documentació**

 En cas que la documentació presentada sigui incorrecta o incompleta, es requerirà al /a la sol·licitant, perquè en el termini de 10 dies naturals a partir del dia de la notificació per part de l’AMPA, procedeixi a la seva rectificació. En cas de no presentar la documentació requerida dins del termini, s’entendrà que l’interessat/da desisteix de la seva sol·licitud.

**8.- Criteris i procediment de concessió**

 Hi ha un límit econòmic per aquest ajut de 2.000€, en cas de que les demandes superin aquest límit, se seguirà un ordre **d’inferior renda familiar** a **superior renda familiar** presentades fins arribar als 2.000€ d’ajuts. Amb la qual cosa, un cop esgotats els 2.000€, les demandes que no entressin dins dels 2.000€ no podrien optar a l’ajut.

 Els quadres següents especifiquen els *percentatges* d’ajut a rebre segons la *Renda Familiar*:

 **Quadre 1: Famílies fins a 2 fills.**

|  |  |  |  |
| --- | --- | --- | --- |
| DE  | FINS | % | € |
| 0€ | 18.000€ | 60 | 72€ |
| 18.001€ | 21.000€ | 40 | 48€ |
| 21.001€ | 25.000€ | 20 | 24€ |

**Quadre 2: Famílies nombroses.**

|  |  |  |  |
| --- | --- | --- | --- |
| DE  | FINS | % | € |
| 0€ | 22.000€ | 60 | 72€ |
| 22.001€ | 25.000€ | 40 | 48€ |
| 25.001€ | 29.000€ | 20 | 24€ |

 \*El canvi de quotes es per donar cabuda a tothom que ho demana segons les bases.

 Per la **determinació de la renda** dels membres computables que hagin presentat declaració per l’impost sobre la renda de les persones físiques, es calcula a partir de la **suma** de les caselles de **la Base Imposable General** i la de **l’Estalvi** de la Declaració de la Renda de l’exercici anterior a la convocatòria. Renda del 2016.

**Metodologia de desempat:**

 En cas d’empat, es procedirà a comptabilitzar els carnets de:

 \*Família monoparental 3punts

 \*Família nombrosa 3punts

\*Discapacitat dins el nucli familiar 3punts

 Si persisteix l’empat, per ordre de presentació de sol·licitud.

**9.- Fase de tramitació**

En finalitzar els termini de presentació (15 dies naturals), començaran a comptar 15 dies naturals per la valoració de totes les sol·licituds.

Després hi hauran 10 dies naturals per presentar els documents requerits per l’AMPA.(En cas que fos necessari)

 Seguidament 10 dies naturals per realitzar al·legacions.

 Finalment atorgament dels ajuts a les famílies.

**10.- Cessió de dades**

D’acord amb el que disposa l’art. 5 de la Llei 15/1999, de 13 de desembre, de protecció de dades de caràcter personal, s’informarà a persones sol·licitants que les dades facilitades s’incorporaran en un fitxer de l’AMPA, amb la finalitat de gestionar aquests ajuts. No s’efectuarà cap cessió de les dades facilitades pels sol·licitants. En qualsevol moment pot exercir els seus drets d’accés, rectificació, oposició i cancel·lació adreçant-se al despatx de l’AMPA els dimarts de 15:00/17:00.

**11.- Formularis**

 Document **01** Sol·licitud

 Document **02**  Declaració Jurada (Per qui no presenta IRPF)

**12.- Forma de pagament**

L’AMPA farà efectives les quantitats d’ajuts atorgades per cada nen/nena directament al compte bancari de l’escola.